**Kúpna zmluva**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa zákona
č. 513/1991 Zb. Obchodného zákonníka v znení zmien a doplnkov.

ďalej len "Zmluva"

**Článok I. - Zmluvné strany**

**1. Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

 IČO: 00 397 865

 DIČ: 2020845332

 IČ DPH: SK2020845332

 Štatutárny orgán:  prof. JUDr., Bc. Marek Števček, PhD., rektor

 Súčasť: **Fakulta telesnej výchovy a športu UK**

 Sídlo: Nábr. arm. gen. L. Svobodu 9

 Zastúpená: prof. Mgr. Marián Vanderka, PhD., dekan

 IBAN:

 Osoba oprávnená konať

 vo veciach technických: Mgr. Ján Cvečka, PhD.

 jan.cvecka@uniba.sk

(ďalej len "**Kupujúci**")

**2. Predávajúci:** Sídlo:

Korešpondenčná adresa:

 IČO:

 DIČ:

 IČ DPH:

 Zapísaný v obchodnom registri:

 Bankové spojenie:

 Číslo účtu:

 Zastúpený:

 Osoby oprávnené konať vo veciach:

1. zmluvných:
2. vecných:

 Tel.:

 E-mail:

(ďalej len "**Predávajúci**")

**Článok II.**

**Predmet zmluvy**

* 1. Podkladom pre uzavretie tejto zmluvy je výsledok verejného obstarávania podlimitnej zákazy na dodanie nasledujúceho tovaru: „**Telovýchovné - tréningové vybavenie**“. Predmet zmluvy (ďalej len „tovar“ alebo „zariadenie“) je podrobne špecifikovaný v Prílohe č. 1 tejto zmluvy.
	2. Predmet zmluvy zahŕňa:
* dodanie a vynesenie tovaru na miesto určenia,
* inštalácia tovaru,
* odstránenie obalového materiálu z priestorov Kupujúceho,
* odovzdanie dokumentácie k obsluhe/použitiu tovaru,
* zaškolenie k obsluhe.
	1. Predávajúci sa zaväzuje dodať tovar čo do množstva a druhu určeného Kupujúcim v prílohách tejto zmluvy s odbornou starostlivosťou, v bezchybnom stave a v kvalite I. triedy a všetky s ním súvisiace plnenia v súlade s podrobnou špecifikáciou, ktorá je uvedená v Prílohe č. 1.
	2. Predmet kúpy sa bude považovať za riadne dodaný po jeho úplnom dodaní a prevzatí Kupujúcim na základe dodacieho listu. Kupujúci sa zaväzuje predmet kúpy po riadnom dodaní prevziať a zaplatiť dohodnutú kúpnu cenu podľa Článku III. tejto zmluvy.
	3. Predávajúci prehlasuje, že všetky dodané tovary spĺňajú technické a bezpečnostné normy platné v Európskej únii.

**Článok III.**

**Cena tovaru**

* 1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
	2. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
	3. Zmluvná cena pokrýva všetky oprávnené náklady na dodanie tovaru na miesto určenia, dopravné náklady, poistenie prepravy, balné, colné poplatky, premiestnenia/vynesenia na miesto určenia, technickú dokumentáciu od dodaných tovarov, záručné listy, návod na obsluhu v slovenskom/českom na zariadenia.
	4. Súčasťou zmluvy je cenová ponuka Predávajúceho uvedená v súťažnej ponuke, ktorá je špecifikovaná v Prílohe č. 2. Uvedená príloha tvorí neoddeliteľnú súčasť tejto zmluvy.
	5. Zmluvné strany dohodli cenu predmetu zmluvy tak, ako je uvedená v Prílohe č. 2 tejto zmluvy:

 Cena: EUR bez DPH

 EUR 20% DPH

 Celková cena: EUR s DPH

* 1. Zmluvné strany sa dohodli, že kúpna cena predmetu zmluvy je stanovená ako cena pevná a nemenná.
	2. Daň z pridanej hodnoty bude vysporiadaná podľa platných právnych predpisov Európskej únie.

**Článok IV.**

**Podmienky dodania a preberania tovaru**

4.1 Za Predávajúceho je za riadne odovzdanie tovaru zodpovedná osoba oprávnená konať vo veciach realizácie zmluvy podľa Článku I.

* 1. Tovar za Kupujúceho preberá zodpovedná osoba oprávnená konať vo veciach realizácie zmluvy podľa Článku I.
	2. Predávajúci je povinný dodať objednaný tovar v lehote najneskôr do troch týždňov od nadobudnutia účinnosti tejto zmluvy. Dlhšia lehota dodania tovaru je prípustná iba po vzájomnej dohode zmluvných strán, ak s ňou súhlasí Kupujúci.
	3. Predávajúci je povinný minimálne tri (3) dni pred dodaním tovaru upozorniť telefonicky alebo emailom osobu oprávnenú konať vo veciach realizácie zmluvy na strane Kupujúceho o čase dodania tovaru.
	4. Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo, druh tovaru alebo zmluvná cena. V takomto prípade sa bude postupovať akoby tovar ani nebol dodaný.
	5. Predmet plnenia zmluvy sa považuje za dodaný po podpísaní dodacieho listu s uvedením druhu, množstva, jednotkovou, konečnou cenou tovaru, dátumom, pečiatkou a podpisom Kupujúceho a Predávajúceho.
	6. Dodaný tovar musí byť nový, nepoužitý, vyrobený priamo výrobcom, v originálnom balení tak, aby spĺňal požiadavky na garantovanú záruku v zmysle platných záručných podmienok výrobcu, v opačnom prípade nie je Kupujúci povinný tovar prevziať a podpísať dodací list.

**Článok V.**

**Miesto dodania a preberania tovaru**

* 1. Miestom dodania predmetu zákazky je **Centrum aktívneho starnutia, Fakulta telesnej výchovy a športu UK, Nábr. arm. gen. L. Svobodu 9, 814 69 Bratislava**

Kontaktná osoba: Mgr. Ján Cvečka, PhD.

 email: ján.cvecka@uniba.sk,

 tel. č.: 0903 234 369

* 1. Dopravu predmetu zmluvy na miesto určené Kupujúcim zabezpečuje Predávajúci na vlastné náklady tak, aby bola zabezpečená dostatočná ochrana pred jeho poškodením a znehodnotením.

**Článok VI.**

**Platobné podmienky**

* 1. Kupujúci sa zaväzuje za dodaný tovar zaplatiť Predávajúcemu kúpnu cenu podľa Článku III. na základe faktúry vystavenej Predávajúcim po dodaní tovaru podľa Článku III. tejto zmluvy. Kupujúci neposkytne predávajúcemu preddavok na zrealizovanie predmetu plnenia zmluvy.
	2. Faktúra musí mať náležitosti podľa zákona č. 222/2004 Z. z. o dani z pridanej hodnoty, vrátane označenia čísla zmluvy podľa evidencie kupujúceho, názov projektu a ITMS kód projektu. Neoddeliteľnou súčasťou faktúry bude originál dodacieho listu. Ak Predávajúci nie je platiteľom DPH, uvedie celkovú zmluvnú cenu za predmet plnenia zmluvy v eurách a k tomu uvedie, že nie je platiteľom DPH.
	3. Lehota splatnosti faktúry je šesťdesiat (60) dní odo dňa prevzatia a odsúhlasenia faktúry Kupujúcim.
	4. Ak predložená faktúra nebude spĺňať náležitosti podľa bodu 6.1, 6.2 a 6.3 tohto Článku, alebo nebude vystavená v súlade s platnou zmluvou, Kupujúci ju vráti v lehote splatnosti Predávajúcemu na dopracovanie. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni prevzatia a odsúhlasenia faktúry Kupujúcim.

**Článok VII.**

**Záruka na tovary**

* 1. Predávajúci zodpovedá za to, že predmet zmluvy je bez akýchkoľvek vád, je dodaný podľa podmienok tejto zmluvy, pri dodržaní všetkých všeobecne záväzných právnych predpisov, platných a účinných v Európskej únii.
	2. Predávajúci zodpovedá za vady zo záruky predmetu zmluvy po dobu dvadsaťštyri (24) mesiacov od prevzatia predmetu zmluvy Kupujúcim.
	3. Predávajúci sa zaväzuje dodať Kupujúcemu predmet zmluvy bez vád. Predávajúci zodpovedá za vady, ktoré má tovar v čase jeho prevzatia a za vady vzniknuté po prevzatí tovaru, ak boli spôsobené porušením povinností Predávajúceho.
	4. Záručná doba začína plynúť dňom prevzatia predmetu zmluvy, teda dňom podpísania dodacieho listu o odovzdaní a prevzatí tovaru.
	5. V prípade, ak má plnenie vady, Kupujúci podá Predávajúcemu správu bezodkladne po tom, čo zistil vady tovaru. Kupujúci je oprávnený:
1. požadovať odstránenie vád plnenia dodaním náhradného plnenia za chybné plnenie do 15 dní odo dňa ich nahlásenia,
2. požadovať dodanie chýbajúcej časti, ak vada spočíva v neúplnosti plnenia do 15 dní odo dňa jej nahlásenia,
3. požadovať bezplatné odstránenie vád opravou plnenia alebo predmetu plnenia najneskôr do 15 dní odo dňa jej nahlásenia, ak sú vady odstrániteľné. Ak sa však ukáže, že vady plnenia sú neopraviteľné alebo že s ich opravou by boli podľa posúdenia predávajúceho spojené neprimerané náklady, môže kupujúci požadovať náhradné plnenie bez zbytočného odkladu po tom, čo mu predávajúci oznámil túto skutočnosť. Ak predávajúci neodstráni vady plnenia v lehote do 15 dní odo dňa jej nahlásenia, alebo ak neoznámi pred jej uplynutím, že vady neodstráni, alebo ak odoprie vadu odstrániť pred jej uplynutím, môže kupujúci odstúpiť od zmluvy.
	1. Zjavné vady predmetu kúpy je Kupujúci povinný reklamovať pri preberaní jednotlivých tovarov. Kupujúci je oprávnený odmietnuť prevzatie zjavne poškodeného predmetu kúpy. Dôvody odmietnutia musia byť uvedené v zápise o neprevzatí dodaného tovaru.
	2. Počas plynutia záručnej doby za dodaný tovar je Predávajúci povinný prípadné vady tovaru bezplatne odstrániť. Všetky náklady súvisiace s odstránením vád (práca, náhradné diely, dodacie i prepravné náklady) počas záručnej doby bude znášať Predávajúci.
	3. Postup pri reklamácii predmetu zmluvy v rámci záručnej doby sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.
	4. Kupujúci je povinný reklamovať chyby dodaného tovaru písomne, e-mailom. Náklady na dopravu súvisiacu s reklamovaným tovarom znáša Predávajúci v plnom rozsahu.
	5. V prípade omeškania predávajúceho s odstránením vady plnenia v lehote určenej kupujúcim v prípadoch podľa ods. 4 tohto článku alebo ak je zrejmé, že Predávajúci nie je schopný vady plnenia riadne odstrániť v určenej lehote, je Kupujúci, ak od zmluvy neodstúpi, oprávnený tiež odstrániť vady sám alebo prostredníctvom tretej osoby na náklady Predávajúceho, pričom o tejto skutočnosti je Kupujúci povinný Predávajúceho bezodkladne písomne informovať.
	6. Záručná doba neplynie po dobu, po ktorú Kupujúci nemôže užívať tovar pre jeho vady, za ktoré zodpovedá Predávajúci.
	7. Ak Predávajúci písomne oznámi Kupujúcemu, že vadu nie je možné odstrániť, ale predmet plnenia je možné naďalej riadne užívať, je Kupujúci ďalej oprávnený požadovať dodanie náhradného predmetu plnenia rovnakej akosti alebo primeranú zľavu z ceny.
	8. Ak Predávajúci neodstráni vady predmetu zmluvy ani v primeranej lehote a vada je takého charakteru, že predmet plnenia nie je možné užívať, je Kupujúci oprávnený požadovať dodanie náhradného predmetu plnenia rovnakej akosti alebo odstúpiť od tejto zmluvy.

**Článok VIII.**

**Zmluvné pokuty a úroky z omeškania**

8.1 V prípade nedodržania lehoty, dodania tovaru podľa Článku IV. si Kupujúci môže uplatniť voči Predávajúcemu zmluvnú pokutu vo výške 0,05 % (percent) z ceny objednaného tovaru za každý deň omeškania.

* 1. V prípade omeškania platby oproti ustanoveniu Článku. VIII. si Predávajúci môže uplatniť voči Kupujúcemu úrok z omeškania v zákonnej výške z neuhradenej fakturovanej čiastky za každý deň omeškania.
	2. Zaplatením zmluvnej pokuty nie je dotknutý nárok Kupujúceho požadovať od Predávajúceho náhradu škody a nie je dotknuté právo Kupujúceho na odstúpenie od zmluvy.

**Článok IX.**

**Právo odstúpenia od zmluvy**

* 1. Zmluvné strany sa dohodli, že zmluvu je možné ukončiť jedným z nasledovných dôvodov:
1. odstúpením od zmluvy,
2. stratou oprávnenia Predávajúceho k výkonu činnosti, ktoré je potrebné pre dodávanie tovaru,
3. písomnou dohodou zmluvných strán,
4. vyhlásenia konkurzu alebo likvidácie na Predávajúceho.
	1. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
	2. Za podstatné porušenie sa na účely tejto zmluvy považuje:
	3. omeškanie Predávajúceho s poskytnutím predmetu zmluvy oproti dohodnutému termínu plnenia o viac ako sedem (7) dní bez uvedenia dôvodu, ktorý by omeškanie objektívne ospravedlňoval,
	4. ak cena bude fakturovaná v rozpore s platobnými podmienkami dohodnutými v tejto zmluve,
	5. ak Predávajúci poskytne Kupujúcemu plnenie vo vážnom rozpore s predmetom zmluvy,
	6. ak je Kupujúci v omeškaní so zaplatením faktúry o viac ako šesťdesiat (60) kalendárnych dní.
	7. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom na povahu porušenia povinnosti možné.
	8. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
	9. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
	10. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
	11. V prípade pôsobenia vyššej moci lehoty dohodnuté k plneniu zmluvných záväzkov sa predlžujú o dobu jej pôsobenia.
	12. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Článok X.**

**Osobitné ustanovenia**

* 1. Predávajúci a Kupujúci sa dohodli, že vlastnícke právo k predmetu zmluvy prechádza na Kupujúceho dňom odovzdania a prebratia tovaru podpisom dodacieho listu. V prípade zistenia vád a nedorobkov pri odovzdávaní tovaru prechádza vlastnícke právo k tovaru na Kupujúceho až dňom ich odstránenia.
	2. Zmluvné strany sú povinné strpieť výkon kontroly/auditu súvisiaceho s plnením predmetu Zmluvy kedykoľvek počas platnosti a účinnosti tejto zmluvy, ako aj počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.

Oprávnenými osobami sú najmä:

1. Ministerstvo dopravy a výstavby Slovenskej republiky a ním poverené osoby (auditné útvary);
2. Ministerstvo školstva, vedy, výskumu a športu Slovenskej republiky a ním poverené osoby (auditné útvary);
3. Ministerstvo investícií regionálneho rozvoja a informatizácie Slovenskej republiky (auditné útvary);
4. Najvyšší kontrolný úrad SR, Úrad vládneho auditu, certifikačný orgán a nimi poverené osoby;
5. Orgán auditu, jeho spolupracujúce orgány a osoby poverené na výkon kontroly/auditu;
6. Splnomocnení zástupcovia Európskej Komisie a Európskeho dvora audítorov;
7. Orgán zabezpečujúci ochranu finančných záujmov EÚ;
8. Osoby prizvané orgánmi v písm. a) a f) v súlade s príslušnými právnymi predpismi SR a EÚ.

**Článok XI.**

**Záverečné ustanovenia**

* 1. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí so zverejnením tejto zmluvy v celom rozsahu v Centrálnom registri zmlúv. Je vyhotovená v 4 rovnopisoch, z ktorých Kupujúci dostane dva a Predávajúci dostane dva rovnopisy.
	2. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platnými sa stanú dňom podpisu obidvoma zmluvnými stranami a účinnými dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. Ústne vedľajšie dohody k tejto dohode neexistujú.
	3. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
	4. Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Príloha č. 1: Opis predmetu zákazky

Príloha č. 2: Cenová ponuka

Za Predávajúceho Za Kupujúceho

V .......................... dňa V Bratislave dňa

 Prof. Mgr. Marián Vanderka, PhD.

 dekan fakulty

 prof. JUDr. Marek Števček PhD.,

 rektor UK